**LĒMUMS**

Liepājā

|  |  |
| --- | --- |
| 2024. gada 21. martā |  Nr.82/3(prot. Nr.3, 10.§) |
|  | *GROZĪTS**Ar Liepājas valstspilsētas pašvaldības domes 2024. gada 17. oktobra lēmumu Nr.390/10 (prot. Nr.10, 4.§)* |

Par projektu "Uzņēmējdarbībai nepieciešamās

publiskās infrastruktūras attīstība Liepājā"

(Meldru iela)

Pamatojoties uz Pašvaldību likuma 4. panta pirmās daļas 3. punktu, Ministru kabineta 2023. gada 17. oktobra noteikumiem Nr.593 "Eiropas Savienības kohēzijas politikas programmas 2021.-2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi" un Liepājas valstspilsētas un Dienvidkurzemes novada attīstības programmā 2022.-2027. gadam iekļauto projektu VPr\_342 "Uzņēmējdarbībai nepieciešamās publiskās infrastruktūras attīstība Liepājā", izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

 1. Atbalstīt projekta "Uzņēmējdarbībai nepieciešamās publiskās infrastruktūras attīstība Liepājā" (turpmāk – Projekts) sagatavošanu un iesniegšanu Taisnīgas pārkārtošanās fonda (turpmāk – TPF) finansējuma saņemšanai Eiropas Savienības kohēzijas politikas programmas 2021.-2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" pirmās projektu iesniegumu atlases kārtas ietvaros.

2. Apstiprināt Projekta kopējās izmaksas 3 773 298,89 EUR (trīs miljoni septiņi simti septiņdesmit trīs tūkstoši divi simti deviņdesmit astoņi *euro* un 89 centi) apmērā, no kurām:

2.1. Projekta kopējās attiecināmās izmaksas 3 293 331,53 EUR (trīs miljoni divi simti deviņdesmit trīs tūkstoši trīs simti trīsdesmit viens *euro* un 53 centi) apmērā, no kurām:

2.1.1. Liepājas valstspilsētas pašvaldības Projekta attiecināmās izmaksas 2 837 347,46 EUR (divi miljoni astoņi simti trīsdesmit septiņi tūkstoši trīs simti četrdesmit septiņi *euro* un 46 centi), no kurām:

2.1.1.1. TPF finansējums (85%) – 2 411 745,34 EUR (divi miljoni četri simti vienpadsmit tūkstoši septiņi simti četrdesmit pieci *euro* un 34 centi);

2.1.1.2. Liepājas valstspilsētas pašvaldības līdzfinansējums – 425 602,12 EUR (četri simti divdesmit pieci tūkstoši seši simti divi *euro* un 12 centi) apmērā, paredzot 2024. gadā – 221 622,41 EUR, 2025. gadā – 203 979,71 EUR;

2.2. piesaistīt Projektā kā sadarbības partneri sabiedrību ar ierobežotu atbildību “LIEPĀJAS ŪDENS”, kurai Projekta kopējās izmaksas 500 390,29 EUR (pieci simti tūkstoši trīs simti deviņdesmit *euro* un 29 centi), no kurām:

2.2.1. TPF finansējums (85%) – 387 586,46 EUR (trīs simti astoņdesmit septiņi tūkstoši pieci simti astoņdesmit seši *euro* un 46 centi);

2.2.2. sabiedrības ar ierobežotu atbildību “LIEPĀJAS ŪDENS” līdzfinansējums 68 397,61 EUR (sešdesmit astoņi tūkstoši trīs simti deviņdesmit septiņi *euro* un 61 cents);

2.2.3. sabiedrības ar ierobežotu atbildību “LIEPĀJAS ŪDENS” ārpus Projekta izmaksas 44 406,22 EUR (četrdesmit četri tūkstoši četri simti seši *euro* un 22 centi);

2.3. Liepājas valstspilsētas pašvaldības ārpus Projekta izmaksas 435 561,14 EUR (četri simti trīsdesmit pieci tūkstoši pieci simti sešdesmit viens *euro* un 14 centi).

*(Grozīts ar Liepājas valstspilsētas pašvaldības domes 17.10.2024. lēmumu Nr.390/10)*

3. Nodrošināt Liepājas valstspilsētas pašvaldības 2025. gada budžetā līdzekļus 112 803,83 EUR (viens simts divpadsmit tūkstoši astoņi simti trīs *euro* un 83 centi) sabiedrības ar ierobežotu atbildību “LIEPĀJAS ŪDENS” pamatkapitāla palielināšanai Projekta sabiedrības ar ierobežotu atbildību “LIEPĀJAS ŪDENS” līdzfinansējuma un ārpus Projekta izmaksu segšanai.

*(Grozīts ar Liepājas valstspilsētas pašvaldības domes 17.10.2024. lēmumu Nr.390/10)*

4. Nodrošināt 2025. gadā Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 1 205 872,67 EUR (viens miljons divi simti pieci tūkstoši astoņi simti septiņdesmit divi *euro* un 67 centi) apmērā un nodrošināt Liepājas valstspilsētas pašvaldības ārpus Projekta izmaksas 435 561,14 EUR (četri simti trīsdesmit pieci tūkstoši pieci simti sešdesmit viens *euro* un 14 centi).

*(Grozīts ar Liepājas valstspilsētas pašvaldības domes 17.10.2024. lēmumu Nr.390/10)*

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc Projekta apstiprināšanas un publiskā iepirkuma rezultātiem.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Uzdot Liepājas Centrālās administrācijas Attīstības pārvaldei organizēt sadarbības līguma noslēgšanu ar sabiedrību ar ierobežotu atbildību "LIEPĀJAS ŪDENS" par Projekta īstenošanu.

9. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta pieteikumu, līgumu ar Centrālo finanšu un līgumu aģentūru, būvdarbu līgumus, sadarbības līgumus, Projektu un tā izpildi pamatojošos dokumentus, atskaites.

10. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Liepājas būvvaldei, SIA "LIEPĀJAS ŪDENS"  |